b'\n_START_ARTICLE_\nGianluca Farina\n_START_PARAGRAPH_\nGianluca Farina (f\xc3\xb8dt 15. december 1962 i Casalmaggiore, Italien) er en italiensk tidligere roer og olympisk guldvinder._NEWLINE_Farina var en del af den italienske dobbeltfirer, der vandt guld ved OL 1988 i Seoul, efter en finale, hvor Norge fik s\xc3\xb8lv mens \xc3\x98sttyskland tog bronzemedaljerne. B\xc3\xa5dens \xc3\xb8vrige bes\xc3\xa6tning var Agostino Abbagnale, Davide Tizzano og Piero Poli. Fire \xc3\xa5r senere var han med til at vinde bronze i samme disciplin.'